**Указания за прилагане на бустерна доза**

**от адаптирани иРНК ваксини срещу COVID-19**

*във връзка с препоръките от 26.09.2022 г. на Експертния съвет по надзор на имунопрофилактиката за прилагане на бустерна доза от адаптирани иРНК ваксини срещу COVID-19, одобрени от министъра на здравеопазването*

**1.** Като бустерна доза ваксина срещу COVID-19 в страната се прилага **САМО** една от следните адаптирани иРНК ваксини: Comirnaty Original/Omicron BA.1 **или** Spikevax Bivalent Original/Omicron BA.1 **или** Comirnaty Original/Omicron BA.4-5.

**2.** Бустерна доза ваксина срещу COVID-19 може да се прилага на всички лица на възраст на и над 12 г., които са заявили желание и имат завършен ваксинационен курс или са получили бустер с оригинална ваксина преди повече от 3 месеца.

**3.** От 03.10.2022 г. ваксинация с Comirnaty Original/Omicron BA.4-5 може да се извършва във всички кабинети на ОПЛ, РЗИ и ЛЗ. За целта доставените в РЗИ ваксини Comirnaty Original/Omicron BA.4-5 следва ще се предоставят на всички ваксинационни кабинети и ОПЛ при спазване на изискванията на хладилната верига.

*Обръщаме внимание, че адаптираните иРНК ваксини (Original/Omicron BA.1 и**Original/Omicron BA.4-5) са лекарствени продукти, готови за употреба и не изискват разреждане.*

**4.** Поставянето на адаптирана ваксина срещу Original/Omicron BA.1 може да се обмисля при ваксинирани със завършен ваксинационен курс или поставена бустерна доза, които са преболедували COVID-19 след месец май 2022 г. като задължително условие е поне 3 месеца от датата на последната доза ваксина и от датата на лабораторно потвърждение на заболяването.

**5.** Всички видове ваксини срещу COVID-19 са налични в РЗИ-Враца и могат да бъдат получени след подаване на заявка за определения тип ваксина.

 **РЗИ-ВРАЦА**